CELEX: 22012D0066
Language: da
Date: 2012-03-30 00:00:00
Title: Det Blandede EØS-udvalgs afgørelse nr. 66/2012 af 30. marts 2012 om ændring af bilag XV (Statsstøtte) til EØS-aftalen

2.8.2012   
            
            
               DA
            
            
               Den Europæiske Unions Tidende
            
            
               L 207/46
            
         DET BLANDEDE EØS-UDVALGS AFGØRELSE
   Nr. 66/2012
   af 30. marts 2012
   om ændring af bilag XV (Statsstøtte) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XV til aftalen blev ændret ved Det Blandede EØS-udvalgs afgørelse nr. 120/2008 af 7. november 2008 (1).
            
         
               (2)
            
            
               Kommissionens afgørelse 2012/21/EU af 20. december 2011 om anvendelse af bestemmelserne i artikel 106, stk. 2, i traktaten om Den Europæiske Unions funktionsmåde på statsstøtte i form af kompensation for offentlig tjeneste ydet til visse virksomheder, der har fået overdraget at udføre tjenesteydelser af almindelig økonomisk interesse (2), skal indarbejdes i aftalen.
            
         
               (3)
            
            
               Afgørelse 2012/21/EU ophæver Kommissionens beslutning 2005/842/EF (3), som er indarbejdet i aftalen, og som derfor skal slettes fra aftalen —
            
         VEDTAGET DENNE AFGØRELSE:
   Artikel 1
   Teksten til punkt 1h (Kommissionens beslutning 2005/842/EF) i bilag XV til aftalen affattes således:
   »32012 D 0021: Kommissionens afgørelse 2012/21/EU af 20. december 2011 om anvendelse af bestemmelserne i artikel 106, stk. 2, i traktaten om Den Europæiske Unions funktionsmåde på statsstøtte i form af kompensation for offentlig tjeneste ydet til visse virksomheder, der har fået overdraget at udføre tjenesteydelser af almindelig økonomisk interesse (EUT L 7 af 11.1.2012, s. 3).
   Afgørelsens bestemmelser gælder i forbindelse med aftalen med følgende tilpasninger:
   
               a)
            
            
               »Kommissionen« læses som »den kompetente tilsynsmyndighed som defineret i EØS-aftalens artikel 62«.
            
         
               b)
            
            
               »Forenelig med fællesmarkedet« læses som »forenelig med EØS-aftalens funktion«.
            
         
               c)
            
            
               »Medlemsstat« læses som »EU-medlemsstat eller EFTA-stat«. Udtrykket »medlemsstater« læses som »EU-medlemsstater eller EFTA-stater«.
            
         
               d)
            
            
               I artikel 1 og artikel 2, stk. 3, læses »traktatens artikel 108, stk. 3« som »artikel 1, stk. 3, i protokol 3 til aftalen om Tilsynsmyndigheden og Domstolen«.
            
         
               e)
            
            
               I artikel 2 læses »traktatens artikel 106, stk. 2« som »EØS-aftalens artikel 59, stk. 2«.
            
         
               f)
            
            
               I artikel 3 læses »traktatens artikel 108, stk. 3« som »artikel 1, stk. 3, i protokol 3 til aftalen om Tilsynsmyndigheden og Domstolen«.
            
         
               g)
            
            
               I artikel 5 læses »traktatens artikel 107« som »EØS-aftalens artikel 61«.
            
         Artikel 2
   Den islandske og den norske udgave af afgørelse 2012/21/EU, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 31. marts 2012, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 30. marts 2012.
      
         
            På Det Blandede EØS-udvalgs vegne
         
         Gianluca GRIPPA
         
            Fungerende formand
         
      
   
   
      (1)  EUT L 339 af 18.12.2008, s. 111.
   
      (2)  EUT L 7 af 11.1.2012, s. 3.
   
      (3)  EUT L 312 af 29.11.2005, s. 67.
   
      (4)  Ingen forfatningsmæssige krav angivet.